Plaasmoordenaars wat boer sleep sit lewenslankAndré van der Merwe Die twee mans wat ŉ boer van Noordwes, André van der Merwe, geskiet en agter sy eie bakkie aangesleep het, is tot lewenslange tronkstraf gevonnis. Thabo Matlhoko (25) en Shadrack Smith (29) is ook ŉ addisionele 20 jaar tronkstraf opgelê vir roof en die onwettige besit van vuurwapens en ammunisie. Brig Thulani Ngubane, ŉ polisiewoordvoerder, het Donderdag gesê die mans is in die Mmabaho-hooggeregshof skuldig bevind en gevonnis. Van der Merwe is op 30 April 2011 op sy plaas in Ottosdal vermoor. Hy is vier keer geskiet en toe vir sowat 2 km agter sy eie bakkie aangesleep, waarna die moordenaars sy liggaam in ŉ mielielandery gegooi het. Lt.genl. Zukiswa Mbombo, polisiekommissaris van Noordwes, het gesê hulle hoop dié streng vonnis stuur ŉ sterk boodskap aan oortreders om ander mense se reg op lewe te respekteer.